पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. थीम-कम-एम्यूजमेंट पार्क में सीबीआई की क्लोजर रिपोर्ट को सीबीआई की विशेष अदालत ने फिर खारिज कर दिया है।
शुक्रवार को सीबीआई स्पेशल जज विमल कुमार की कोर्ट ने क्लोजर रिपोर्ट खारिज करते हुए सीबीआई को दोबारा जांच करने के निर्देश दिए। शिकायतकर्ता ने आरोपी अफसरों के खिलाफ अलग से आपराधिक शिकायत दर्ज करने की अर्जी दी थी। कोर्ट ने कहा कि अब इस अर्जी पर सीबीआई की नए सिरे से की गई जांच रिपोर्ट के बाद ही बहस होगी।
सीबीआई ने 12 अप्रैल 2012 को अपनी क्लोजर रिपोर्ट में पूर्व एडवाइजर ललित शर्मा, पूर्व होम सेक्रेटरी कृष्ण मोहन और पूर्व टूरिज्म एवं आईटी डायरेक्टर विवेक अत्रे को क्लीन चिट दे दी थी। आरटीआई एक्टिविस्ट विवेक आदित्य ने 28 मई को इस रिपोर्ट को अदालत में चुनौती दी थी। कोर्ट ने 29 अगस्त 2012 को सीबीआई की पहली क्लोजर रिपोर्ट खारिज कर दोबारा जांच के निर्देश दिए थे।
आरोप
सारंगपुर में 73 एकड़ में बनने वाले इस प्रोजेक्ट में अफसरों पर जमीन की वैल्यूएशन कम आंकने और यूनिटेक को फायदा पहुंचाने के आरोप लगे थे।
नुकसान
प्रशासन का मानना था कि प्रोजेक्ट से हजारों लोगों को रोजगार मिलता और अर्थव्यवस्था मजबूत होती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva mar_Deva hin_Deva mar_Deva hin_Deva zho_Hant eng_Latn